
Bucureşti, 05.05.2005
                                                                                       Nr.23/52/2005

BIROUL PERMANENT
AL

CAMEREI DEPUTAŢILOR


În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru completarea art.9 din Ordonanţa Guvernului nr.39/1998 privind activitatea de standardizare naţională, transmis cu adresa nr.P.L.X 149 din 25 aprilie 2005, înregistrată la comisie sub nr.23/52 din 26 aprilie 2005.


Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, Camera Deputaţilor este Cameră decizională.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

RAPORT
asupra proiectului de Lege pentru completarea art.9 din Ordonanţa Guvernului nr.39/1998 privind activitatea de standardizare naţională


În conformitate cu prevederile art.89 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru dezbatere în fond, cu proiectul de Lege pentru completarea art.9 din Ordonanţa Guvernului nr.39/1998 privind activitatea de standardizare naţională, transmis cu adresa nr.P.L.X 149/25 aprilie 2005, înregistrată la comisie aub nr.23/52/26 aprilie 2005.



Consiliul Legislativ a avizat favorabil proiectul de lege cu observaţii şi propuneri care au fost preluate de către iniţiator.



Proiectul de lege a fost adoptat de Senat în şedinţa din 20 aprilie 2005, cu respectarea prevederilor art.76 alin.(2) din Constituţia României, republicată.


Prin proiectul de lege supus dezbaterii, se propune completarea Ordonanţei Guvernului nr.39/1998 în sensul consultării obligatorii de către autorităţile şi instituţiile cu funcţie de reglementare a Asociaţiei de Standardizare din România – ASRO ori de câte ori se promovează acte normative care cuprind norme bazate pe standarde naţionale române, europene sau internaţionale.



Dezbaterile asupra proiectului de lege au avut loc în şedinţele comisiei din 4 şi 5 mai 2005.


La lucrările comisiei au participat 18 deputaţi din totalul de 23 de deputaţi membri ai comisiei.



La dezbaterile asupra proiectului de lege au participat, din partea Ministerului Economiei şi Comerţului, domnul secretar de stat Atilla Demeter şi doamna director Cristiana Ion şi de la Asociaţia de Standardizare din România -  domnul director general Mircea Martiş.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma adoptată de Senat.



În raport de obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.
                       PREŞEDINTE,                                     SECRETAR,
                     Dan Ioan Popescu                                  Aurelia Vasile
Consilier,

Silvia Vlăsceanu

